ตลาดหุ้นเอเชียปรับตัวขึ้นเช้านี้ ขานรับดาวโจนส์พุ่ง-ราคาน้ำมันฟื้นตัว
ตลาดหุ้นเอเชียปรับตัวขึ้นเป็นส่วนใหญ่ โดยได้แรงหนุนจากการพุ่งขึ้นของตลาดหุ้นนิวยอร์กเมื่อคืนนี้ รวมทั้งราคาน้ำมันดิบที่ฟื้นตัวขึ้น ขณะเดียวกันนักลงทุนจับตาดูผลการประชุมของธนาคารกลางสหรัฐ (เฟด) ในวันนี้ ตามเวลาสหรัฐ
27 ม.ค. 2559

ผู้สื่อข่าวรายงานว่า ตลาดหุ้นเอเชียปรับตัวขึ้นเป็นส่วนใหญ่ โดยได้แรงหนุนจากการพุ่งขึ้นของตลาดหุ้นนิวยอร์กเมื่อคืนนี้ รวมทั้งราคาน้ำมันดิบที่ฟื้นตัวขึ้น ขณะเดียวกันนักลงทุนจับตาดูผลการประชุมของธนาคารกลางสหรัฐ (เฟด) ในวันนี้ ตามเวลาสหรัฐ
โดยดัชนี MSCI Asia Pacific Index ปรับขึ้น 1.7% เมื่อเวลาประมาณ 10.00 น.ตามเวลาโตเกียวในวันนี้ 
ขณะที่ดัชนี FTSE STI ตลาดหุ้นสิงคโปร์เปิดวันนี้ที่ 2,579.14 จุด เพิ่มขึ้น 33.53 จุด, +1.32% ดัชนี HSI ตลาดหุ้นฮ่องกงเปิดวันนี้ที่ 19,211.86 จุด เพิ่มขึ้น 351.06 จุด, +1.86% ดัชนี SSE Composite ตลาดหุ้นจีนเปิดวันนี้ที่ 2,756.08 จุด เพิ่มขึ้น 6.29 จุด, +0.23% ดัชนี PSE Composite ตลาดหุ้นฟิลิปปินส์เปิดวันนี้ที่ 6,344.06 จุด เพิ่มขึ้น 32.46 จุด, +0.51%
ส่วน ดัชนี FBMKLCI ตลาดหุ้นมาเลเซียเปิดวันนี้ที่ 1,627.30 จุด เพิ่มขึ้น 0.64 จุด, +0.04% ดัชนี TAIEX ตลาดหุ้นไต้หวันเปิดวันนี้ที่ 7,863.66 จุด เพิ่มขึ้น 34.99 จุด, +0.45% ดัชนี KOSPI ตลาดหุ้นเกาหลีใต้เปิดวันนี้ที่ 1,888.07 จุด เพิ่มขึ้น 16.38 จุด, +0.88% ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,949.19 จุด เพิ่มขึ้น 240.29 จุด, +1.44% ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 5,006.60 จุด ไม่เปลี่ยนแปลง ดัชนี ALL ORDINARIES ตลาดหุ้นออสเตรเลียเปิดวันนี้ที่ 5,057.10 จุด ไม่เปลี่ยนแปลง
สำหรับภาวะการซื้อขายในตลาดหุ้นเอเชียได้รับแรงหนุนจากการทะยานขึ้นของตลาดหุ้นนิวยอร์กเมื่อคืนนี้ หลังจากราคาน้ำมันดิบฟื้นตัวขึ้น ขานรับข่าวที่ว่า กลุ่มประเทศผู้ส่งออกน้ำมัน (โอเปก) และประเทศผู้ผลิตน้ำมันนอกกลุ่มโอเปกอาจจะทำข้อตกลงร่วมมือกันปรับลดกำลังการผลิต เพื่อสกัดการร่วงลงของราคาน้ำมันและเพื่อแก้ไขปัญหาน้ำมันล้นตลาด
นักลงทุนจับตาดูการประชุมเฟดในครั้งนี้อย่างใกล้ชิด โดยคณะกรรมการกำหนดนโยบายของเฟด (FOMC) จะแถลงผลการประชุมในวันนี้เวลา 14.00 น.ตามเวลาสหรัฐ หรือ 02.00 น. ของเช้าวันพฤหัสบดี ตามเวลาไทย